O`zbekiston Jahon bankining “Statistika salohiyati indeksi”da 67- o`ringa ko`tarildi

Mamlakatlarning milliy statistika tizimini rivojlanganlik darajasini baholab boradigan Jahon bankining “Statistika salohiyati indeksi”da O`zbekiston 67,8 ball bilan 154 ta davlat orasidan 67- o`rinni egalladi. Bu xaqda  Davlat statistika qo`mitasi Axborot xizmati xabar berdi.
Mazkur indeks mamlakatning statistik salohiyati, erishayotgan yutuqlari va milliy statistika tizimini rivojlantirish borasida olib borayotgan islohotlari natijalarini aks ettiradi.
O`zbekiston Respublikasi ilk bor mazkur indeks bo`yicha 2016 yilda baholangan bo`lib, 48,9 ball bilan umumiy 133-o`rinni egallagan.
O`zbekistonning 2020 yil yakunida “Statistika salohiyati indeksi”da 67- o`ringa ko`tarilishida asosiy omillar:
Qo`mita veb-saytida 20 ta bo`limda 279 ta jadval ko`rinishida 2 mln. dan ziyod statistik ko`rsatkichlar to`plami va metama`lumotlar e`lon qilinmoqda. Shuningdek, asosiy o`zgarishlardan biri qo`mitaning yangilangan veb-saytida geomanzilli ma`lumotlar xizmati joriy etildi.
Xalqaro valyuta jamg`armasining kengaytirilgan Ma`lumotlarni tarqatishning umumiy tizimida 24 ta yo`nalish bo`yicha 422 turdagi O`zbekiston Respublikasining makroiqtisodiy, moliyaviy va ijtimoiy statistik ko`rsatkichlar to`plamlarini e`lon qilib borilishi yo`lga qo`yildi.
Davlat statistika qo`mitasi tomonidan BMTning Taraqqiyot dasturi bilan hamkorlikda Milliy Barqaror Rivojlanish maqsadlariga erishishni monitoring qilish bo`yicha veb-sayt (nsdg.stat.uz) ishlab chiqilib, o`zbek, rus va ingliz tillarida ishga tushirilgan.
Hozirgi kunda, O`zbekiston Respublikasining Ochiq ma`lumotlar portalida jami 10 mingdan ortiq ma`lumotlar to`plamlari 3 tilda (o`zbek, rus va ingliz tillarida) joylashtirilgan.
“Open data Inception” tashkilotining ma`lumotiga ko`ra, jahon mamlakatlari orasida O`zbekiston 70 ta ochiq ma`lumotlar manbalari bilan ochiq ma`lumotlar manbalari soni bo`yicha jahonda 6-o`rinni egalladi.
Londondagi Ochiq ma`lumotlar Instituti (ODI) baholash tizimi bo`yicha Davlat statistika qo`mitasining rasmiy veb-sayti (stat.uz) eng yuqori –"Platina" (PLATINUM) darajaga erishgan.
Birlashgan Millatlar Tashkilotining “Elektron hukumat kuzatuvi 2020”da “Ochiq davlat ma`lumotlari indeksi” bo`yicha O`zbekiston eng yuqori (Very High OGDI) ko`rsatkichiga ega bo`lgan jahonning 41 ta mamlakati orasidan joy olgan. Jami ushbu indeksda 193 ta mamlakat baholangan hamda O`zbekiston eng yuqori ball to`play olgan.
Ochiq ma`lumotlar reytingida (Open Data Inventory - ODIN) O`zbekiston Respublikasi 63 ballni to`pladi va reytingda 125 ta pozisiyaga ko`tarilib, dunyoda 44-o`rinni, Markaziy Osiyoda esa1-o`rinni egalladi.
Amalga oshirilgan ana shunday ishlar natijasida 2020 yil yakuni bo`yicha mamlakatimiz Jahon bankining “Statistika salohiyati indeksi”da maksimal 100 balldan 67,8 ballni qo`lga kiritib, reytingda 67 o`rinni egallamoqda.
O`zbekiston reytingda 2016 yil hisobotiga nisbatan 66 pog`onaga, 2019 yil hisobotiga nisbatan esa 15 pog`onaga ko`tarildi.
2020-2025 yillarda statistikani rivojlantirishining milliy strategiyasi doirasida belgilangan chora-tadbirlarni amalga oshirish orqali, O`zbekistonning Jahon bankining “Statistika salohiyati indeksi”dagi ko`rsatkichlarini bosqichma-bosqich yaxshilab borishi rejalashtirilgan. O`zbekiston 2025 kelib, 94 ballni qo`lga kiritgan holda reytingda birinchi 10 talikka kirishi ko`zda tutilgan.